Բաթ Սահառունի

Բաթ Սահառունի, հայոց սպարապետ (376-377)։ Եղել է Սահառունի տոհմի նահապետը։

Վարազդատ թագավորի գահակալության շրջանում եղել է նրա խորհրդականը։ Հարել է հայ նախարարների այն մասին, որը թշնամաբար է ընդունել Մուշեղ սպարապետի Հայաստանի ներքին կյանքին վերաբերող քաղաքական ու ռազմական ծրագրերը և ներշնչել են Վարազդատին վերացնել նրան։ Մուշեղի սպանությունից հետո Բաթ Սահառռւնին դառնում է սպարապետ հայոց։ Կարնո դաշտում, Վարազդատ թագավորի և Մանվել Մամիկոնյանի զորքերի ճակատամարտում Բաթը գերի է ընկնում և սպանվում Մանվելի հրամանով։

Արշակունիների թագավորության սպարապետներ
Սահառունիներ